stanford-oval/wikipedia huggingface dataset:
אלברט וולף
ראשית קריירה > המשך הקריירה

וולף חזר לאופרה-קומיק בשנת 1921, כממשיכו של אנדרה מסאז'ה כמנצח ראשי, משרה שבה החזיק במשך שלוש השנים הבאות. הוא עשה לו שם כמי שניצח על ביצועי הבכורה בפריז של הילד והקסמים של מוריס ראוול ו"אנז'ליק" מאת איבר, ועל ביצוע הבכורה העולמי של Le brebis égarée (1923) מאת דריוס מיו. בערך באותו זמן, ייסד את ה"קונסרט מודרן פריז" כאמצעי לביצוע פומבי של יצירותיו החדשות. ב-1924 התפטר ממשרתו באופרה-קומיק והיה למנהל המוזיקלי של תאטר דה שאנס-אליזה.
ב-1925 התמנה למשנה למנצח של תזמורת פאדלו, והרחיב מאוד את עבודתו במוזיקה תזמורתית בלבד (לרבות הופעה ברויאל אלברט הול, לונדון, ב-1926); בהמשך כיהן כמנצח ראשי ומנהל תזמורת פאדלופ, מ-1934 עד 1940. מ-1928 עד 1934 היה המנצח הראשי של תזמורת לאמורה. ראוי לציון בניצוחו ביצוע הבכורה של הסימפוניה הרביעית של אלבר רוסל (שהוקדשה לו) עם תזמורת לאמורה באוקטובר 1935; קודם לכן הקליט לראשונה את הסימפוניה השלישית של רוסל עם אותה תזמורת. ב-1938 ניצח פעמיים כמנצח אורח על התזמורת הפילהרמונית של ברגן. ב-1947 ניצח על אותה תזמורת עם גאיר טוואיט בהקלטה של הקונצ'רטו לפסנתר של טוואיט. כמו כן ניצח על שידור רדיו של הקונצ'רטו שלו לחליל עם פר ואנג כסולן והתזמורת הפילהרמונית של אוסלו.
וולף ניצח על הבכורות באופרה-קומיק של "בית ספר לבעלים" (1935) ו"מאדאם בובארי" (1951) מאת עמנואל בונדרוויל.
ב-1945 התמנה למנהל האופרה-קומיק לתקופה קצרה. בעת עבודתו שם, ניצח על הביצוע הראשון של "שדי טירסיאס" מאת פרנסיס פולנק (19047) ואף כי פרש מתפקידו זמן לא רב לאחר כניסתו אליו, המשיך וולף לנצח מדי פעם בתיאטרון עד למותו ב-1970. הוא ניצח על 124 הופעות של "פליאס ומליסנד" בבית האופרה, יותר מכל מנצח אחר. הוא עמד בקשר גם האופרה של פריז, שם היה למנצח החל ב-1949. ב-1960 ניצח על הקונצ'רטו לפסנתר בסול מז'ור של מוריס ראוול בסטוקהולם עם הפסנתרן השוודי המהולל לארס זלרגרן.
אלברט וולף מת ב-20 בפברואר 1970.
הערות שוליים

↑  הספרייה היהודית הווירטואלית, "אלברט לואיס וולף"
| --- | --- |
בקרת זהויות :  NLI: 987007288538805171  PLWABN: 9810679912105606  BNE: XX1307036  BnF: cb139012676 (data)  CANTIC: a11418588  GND: 12894871X  ICCU: MUSV069096  ISNI: 0000 0000 8399 5509  LCCN: nr90008029  MusicBrainz: 07bc5b60-60b1-4559-8f4e-c4f7fa607b1f  NKC: xx0152337  NTA: 380729342  SNAC: w65b3w9r  SUDOC: 060590920  VIAF: 90667231   WorldCat (עם VIAF): 90667231
אורייה

| --- | --- |

שלט באורייה ואנגלית
 מדינות:  הודו 
 אזורים:  אנדרה פרדש, מערב בנגל, Odia people, ג'הרקאנד, אסאם, אודישה 
 דוברים:  34,500,000 (נכון ל־2019) 
 כתב:  אלפבית אורייה 
 קוד שפה:  or 
 קוד ISO 639-1:  or 
 קוד ISO 639-2:  ori 
 קוד ISO 639-3:  ory 
 ראו גם:  שפה • כתב • רשימת שפות
 
אורייה (ଓଡ଼ିଆ), רשמית נקראת "אודיה", היא השפה הרשמית של מדינת אודישה (לשעבר אוריסה). היא מהווה שפת אם של כ-82% מהאוכלוסייה באודישה, במזרח הודו. היא מדוברת גם באזור מדינפור במדינת מערב בנגל, אזור סאראיקלה קהארסוואן בג'הרקאנד ובגלל הגירה, גם במדינת גוג'ראט, במיוחד בעיר סוראט. השפה מדוברת על ידי כ-35 מיליון בני אדם.
שפת האורייה היא שפה הדומה בעיקר לבנגלית, לאסאמית ולמאיטהילי, אבל היא מושפעת גם מפרסית ומערבית.
לאורייה יש כתב משלה. מבחינת השפה והדקדוק היא שפה דוונגארית (קבוצת השפות של צפון הודו, הנגזרות מסנסקריט). מבחינת הכתב היא דומה יותר לשפות דרוודיניאיות (קבוצת השפות של דרום הודו, כגון טמילית).
סרטון המתאר את האלפבית של שפת אור-יה
הערות שוליים

↑  דעות שונות עלו כשאוריסה הפכה לאודישה, באתר אינדיה טודיי (באנגלית)
| שפות רשמיות בהודו |
| --- | --- | --- |
| ברמת האיחוד | הינדי • אנגלית |  |
| ברמת המדינות | אורדו • אורייה • אסאמית • בודו • בנגלית • גוג'ראטית • דוגרית • הינדית • טלוגו • טמילית • מאיטהילית • מלאיאלאם • מניפורית • מראטהית • נפאלית • סינדית • סאנטלית • סנסקריט • פנג'אבי • קונקאני • קאנדה • קשמירית |  |
| שפות קלאסיות | טלוגו • טמילית • סנסקריט • קאנדה |  |
| ראו גם | שפות הודו-איראניות • שפות הודו-אירופיות • שפות דראווידיות • הודו: שפות |  |
| שפות הודו-אירופיות |
| --- | --- | --- |
| שפות רומאניות | צרפתית • מונגאסקית • ארפיטנית • ולונית • אוקסיטנית • גסקונית • אראנית • קטלאנית • ספרדית • לאדינו • חכיתיה • גליסית-פורטוגזית • פורטוגזית • גליסית • אסטור-לאונית • אסטורית • לאונית • מירנדזית • איטלקית • קורסיקאית • ליגורית • נפוליטנית • סיציליאנית • סרדינית • איסטרית • פריאולית • לדינית • רומאנש • דלמטית • רומנית • מולדובנית • ארומנית • איסטרו-רומנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות גרמאניות | אלמאנית • אלזסית • גרמנית שווייצרית • גרמנית • לוקסמבורגית • בווארית • ריפוארית • סקסונית עילית • יידיש • הולנדית • אפריקאנס • לימבורגית • סקסונית • זיילנדית • פריזית • סקוטית • אנגלית • דנית • שוודית • נורווגית ספרותית • איסלנדית • פארואזית • נורווגית חדשה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות סלאביות | אוקראינית • בלארוסית • רוסית • רוסינית • סלובקית • צ'כית • פולנית • פומרנית • קשובית • סורבית עילית • סורבית תחתית • בולגרית • מקדונית • סרבית • קרואטית • סלובנית • בוסנית • שלזית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות קלטיות | ברטונית • ולשית • קורנית • גאלית סקוטית • אירית • שלטה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות הודו-איראניות | סנסקריט • אסאמית • בנגלית • גוג'ראטית • הינדי • מאיטהילית • מראטהית • נפאלית • אורייה • פאלי • פנג'אבי • רומאני • סינדית • סינהלית • אורדו • דיבהי • דאמלי • דומאקי • גאוואר-באטי • קאלאשה • קשמירית • חוואר • קוהיסטנית • ניגאלאמית • פאשאי • פאלורה • שינה (שפה) • שומשתי • אשקום • קמוירי • קאטי (באשגלי) • פרסואנית (ווסי-וורי) • טרגמי • וואיגלית (קאלאשה-אלה) • פרסית • פאהלוי ("פרסית תיכונה") • פשטו • דארי של אפגניסטן • טג'יקית • אוסטית • כורדית • באלוצ'י • טאליש • טאטית • ג'והורי • ג'יהדי • דארי של זורואסטריאן • יאגנובי | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות בלטיות | לטבית • ליטאית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| אחר | יוונית • אלבנית • ארמנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| --- | --- |
בקרת זהויות :  GND: 4294226-3  NDL: 00568932 
ערך זה הוא קצרמרבנושא שפות ובנושא הודו. אתם מוזמנים לתרום לוויקיפדיה ו.
אלברט פולק

אלברט פאוסט פולק (באנגלית: Albert Fawcett Polk‏; 11 באוקטובר 1869 – 14 בפברואר 1955) היה עורך דין ופוליטיקאי אמריקאי מג'ורג'טאון, דלאוור, ולאחר מכן וילמינגטון, דלאוור. הוא היה חבר במפלגה הדמוקרטית ושימש כחבר בית הנבחרים של ארצות הברית מדלאוור.
ביוגרפיה > ראשית חייו

פולק נולד ב-11 באוקטובר 1869 בפרדריקה, דלאוור. הוא למד במכללת דלאוור, כיום אוניברסיטת דלאוור, בניוארק, וסיים את לימודיו ב-1889. לאחר מכן למד משפטים, התקבל ללשכת עורכי הדין בדלאוור ב-1892, והחל לעסוק במקצוע בג'ורג'טאון.
ביוגרפיה > קריירה מקצועית

בשנת 1899 הפך פולק לעורך דין של הסנאט של דלאוור ובשנת 1902 הפך ליושב ראש הוועדה הדמוקרטית של מחוז סאסקס. הוא החזיק בתפקיד זה עד 1908 ושוב בשנים 1915–1916. במקביל, הוא היה חבר בוועדת המדינה הדמוקרטית. הוא הפך לחבר במועצת החינוך של ג'ורג'טאון ב-1905 וכיהן שם עד 1912. מ-1914 עד 1921 היה חבר ומזכיר מועצת הבוחנים של מחוז סאסקס.
פולק נבחר לבית הנבחרים של ארצות הברית ב-1916, כשהביס את חבר בית הנבחרים הרפובליקני המכהן תומאס וו. מילר. במהלך קדנציה זו כיהן עם הרוב הדמוקרטי בקונגרס ה-65. הוא ביקש להיבחר מחדש ב-1918, אולם הפסיד לרפובליקני קיילב ר. לייטון, רופא מג'ורג'טאון. פולק כיהן מ-4 במרץ 1917 עד 3 במרץ 1919, במהלך ממשלו של נשיא ארצות הברית וודרו וילסון.
פולק חידש את עיסוקו בעריכת דין, והעביר את משרדו לווילמינגטון ב-1921. הוא מונה לנציב ארצות הברית עבור מחוז דלאוור ב-1929 ושימש בתפקיד עד פרישתו ב-1951.
ביוגרפיה > מוות ומורשת

פולק מת ב-14 בפברואר 1955 בווילמינגטון, דלאוור. הוא קבור בבית הקברות של האיחוד, הממוקם ברחוב סאות' רייס, ג'ורג'טאון.
אלברט ז'ורקרה

אלברט ז'ורקרה אי פורטייה (בקטלאנית: Albert Jorquera i Fortià; נולד ב-3 במרץ 1979 בבסקנו שבספרד) הוא כדורגלן עבר ספרדי-קטלאני ששיחק כשוער. ז'ורקרה גדל ושיחק ברוב הקריירה שלו בברצלונה, לרוב כשוער שני או שלישי בסגל הקבוצה.
מחוץ לכדורגל

ז'ורקרה הוא בן דודו של הכדורגלן מארק קרוסאס, ששיחק גם הוא במחלקת הנוער של ברצלונה, ובהמשך שיחק בקבוצות ברחבי אירופה ובמקסיקו.
לאחר פרישתו למד וקיבל תואר באוניברסיטת ברצלונה. הוא ניסה את כוחו גם בפוליטיקה כאשר היה ברשימה לאומית קטלונית לבחירות מקומיות. רשימתו אמנם ניצחה בבחירות, אבל הוא עצמו לא נכנס למועצה, כיוון שהיה במקום ה-12 והרשימה זכתה ב־10 מושבים.
תארים > ברצלונה

אליפות ספרד (3): 2004/05, 2005/06, 2008/09
גביע המלך הספרדי (1): 2008/09
ליגת האלופות (2): 2005/06, 2008/09
הסופר קאפ הספרדי (2): 2005, 2006
הערות שוליים

↑  Jorquera se rompe el ligamento cruzado anterior de la rodilla derecha,‏ באתר מארקה, ‏29.12.2007
↑  El convergente Puigdemont gana las elecciones en Girona, La Vanguardia, ‏22/5/2011
↑  CiU de Girona ficha al portero Albert Jorquera, lavanguardia, ‏30/5/2011
אוזל

אוּזָל הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אֲבִימָאֵל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.
”וּלְעֵבֶר יֻלַּד שְׁנֵי בָנִים: שֵׁם הָאֶחָד פֶּלֶג - כִּי בְיָמָיו נִפְלְגָה הָאָרֶץ וְשֵׁם אָחִיו: יָקְטָן. וְיָקְטָן יָלַד אֶת אַלְמוֹדָד וְאֶת שָׁלֶף וְאֶת חֲצַרְמָוֶת וְאֶת יָרַח. וְאֶת הֲדוֹרָם וְאֶת אוּזָל וְאֶת דִּקְלָה. וְאֶת עוֹבָל וְאֶת אֲבִימָאֵל וְאֶת שְׁבָא. וְאֶת אוֹפִר וְאֶת חֲוִילָה וְאֶת יוֹבָב. כָּל אֵלֶּה בְּנֵי יָקְטָן.” (בראשית י', כה-כט)
אוזל הוא ככל הנראה שם של קבוצה אתנית או שם של אזור גאוגרפי.
הערות שוליים

↑  ספר בראשית, פרק י', פסוקים כ"ה–כ"ט
↑  ראו אנציקלופדיה מקראית כרך א
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
אלכסנדר גורדון

| --- | --- |

 לידה:  20 בפברואר 1964 (בן 60) אובנינסק, ברה"מ 
 מדינה:  ברית המועצות, רוסיה, ארצות הברית 
 השכלה:  המכון לתיאטרון על שם בוריס שצ'וקין 
 בן או בת זוג:  Nana Kiknadze (1993–2000) 
 פרסים והוקרה:  פרס TEFI 
 aleksandrgordon.tv
 
אלכסנדר גריביץ' גורדון (ברוסית: Александр Гарриевич Гордон; נולד ב-20 בפברואר 1964) הוא מגיש רדיו וטלוויזיה רוסי, שחקן ובמאי קולנוע.
ידוע כיוצר ומנחה קבוע של תוכניות טלוויזיה ב-TV6,‏ NTV ו-ORT/ערוץ הראשון.
ביוגרפיה

נולד ב-20 בפברואר 1964 באובנינסק למשורר והאמן גארי בוריסוביץ' גורדון (רו') והעובדת הרפואית אנטונינה דמיטריבנה סטריגה.
בשנת 1987 סיים את לימודיו בחוג למשחק של בית הספר לתיאטרון שצ'וקין (אנ').
ב-1989 היגר לארצות הברית עם אשתו ובתו, שם התאזרח וניסה מספר עבודות.
מאז 1990, הוא מנהל וכרוז ב-RTN (רשת הטלוויזיה הרוסית של אמריקה). מאז 1992 כתב בכיר בערוץ הטלוויזיה WMNB. בשנת 1993 הקים את חברת "Wostok Entertainment".
ב-1997 חזר לרוסיה אך לא ויתר על אזרחותו האמריקאית.
הערות שוליים

↑  https://24smi.org/celebrity/885-aleksandr-gordon.html
| --- | --- |
בקרת זהויות :  GND: 133846881  VIAF: 161369409   WorldCat (עם VIAF): 161369409 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אוזלת יד מכוונת

אוזלת יד מכוונת או אוזלת יד אסטרטגית היא מושג בפסיכולוגיה הפופולרית המתאר אדם שמציג כלפי חוץ חוסר יכולת מדומה כדי להתחמק מאחריות שאינו מעוניין בה.
בפסיכולוגיה פופולרית

המונח הוצג לראשונה על ידי ג'ארד סנדברג (Jared Sandberg) בשנת 2007 במאמר בוול סטריט ג'ורנל.
אשר מתאר תופעה בה עובדים מפגינים חוסר יכולת במקום העבודה כדי להתחמק מאחריות שאינם רוצים לקבל על עצמם. ברגע שאחרים תופסים את העובד כבלתי מוכשר, הם מפסיקים להטיל עליו משימות. במאמר נדונה גם תופעה דומה בתחום היחסים הבין- אישיים ומערכות יחסים רומנטיות.
תפיסה זו דומה לתפיסה הארגונית של "ניהול ציפיות", שבה מנמיכים בכוונה את הציפיות של לקוח כדי שיהיה קל לספק את דרישותיו.
התופעה מתוארת לעיתים קרובות כסוג של מניפולציה בשל היותה של אוזלת היד מכוונת. אדם מבצע משימה בצורה לא טובה בכוונה ומסרב ללמוד כיצד לבצע אותה נכון, כדי שמישהו אחר יאמין שאינו מסוגל לבצע את המשימה וייקח את האחריות עליה. אנשים אחרים עשויים להסכים לקחת על עצמם את האחריות מתוך תסכול מכך שהמשימה לא מבוצעת היטב.
בפסיכולוגיה פופולרית > אוזלת יד מכוונת ומגדר

אוזלת יד מכוונת יכולה להיות גם התוצר וגם הגורם לאי שוויון בין המינים במערכות יחסים ובמקום העבודה. גברים נמנעים מאחריות בתחומים "נחותים" ואחריות זו מואצלת בעקבות כך לנשים. זה מקשה על נשים להתקדם במקום העבודה כי הן עמוסות בעבודה, אשר למרות היותה חיונית אינה נחשבת יוקרתית. לעומת זאת עמיתיהן הגברים מתמקדים במשימות שתורמות להערכתם ומובילות לקידום.
לעיתים משתמשים במונח אזלת יד מכוונת כדי להסביר את חלוקת העבודה הלא שוויונית בתוך משק הבית כאשר אחד מבני הבית עשוי לטפח אזלת יד כדי להימנע ממשימות ביתיות כמו עבודות בית או גידול ילדים. המונח משמש לתיאור מצבים שבהם גברים מעמידים פנים שהם חסרי יכולת או משמרים במכוון את חוסר היכולת שלהם בתחומים הנחשבים ל"עבודת נשים ", כדי שבת זוגם תבצע את רוב עבודת הבית. הם תורמים לדימוי "הבעל העצלן". אזלת יד מכוונת יכולה לשמש גם כדי להימנע מאחריות לארגון, טיפוח יחסים ותכנון חברתי.
התנהגות זו מתבססת על תפיסה פטריארכלית של תפקידי הנשים כמטפחות ומארגנות. הדבר עשוי לגרום לנשים מסוימות לקחת על עצמן את הנטל של עבודה ביתית ורגשית נוספת, כי בני הזוג שלהן לא עושים זאת. חלוקת העבודה הבלתי שוויונית עלולה ליצור תחושות של טינה או עוינות בין בני הזוג.
בפסיכולוגיה פופולרית > אזלת יד מכוונת ומוצא אתני

אזלת יד מכוונת באה לידי ביטוי בפערים על רקע אתני, משום שמיעוטים ונשים בדרך כלל מודעים יותר לצורך בגיוון והכלה ופועלים לקידומם במידה רבה יותר מאשר עמיתיהם הלבנים.
בתרבות פופולרית

פרסומים לגבי אוזלת יד מכוונת הפכו לוויראליים בפלטפורמת המדיה החברתית TikTok בשנת 2023.
ראו גם

גזלייטינג
בעיה של מישהו אחר
הערות שוליים

↑  Sandberg, Jared (2007-04-17). "The Art of Showing Pure Incompetence At an Unwanted Task". Wall Street Journal (באנגלית אמריקאית). ISSN 0099-9660. נבדק ב-2023-06-08.
↑  Burkeman, Oliver (2008-01-19). "Strategic incompetence". The Guardian (באנגלית בריטית). ISSN 0261-3077. נבדק ב-2023-06-08.
↑  "People On TikTok Are Talking About This Common Form Of Gaslighting". Bustle (באנגלית). 2021-10-20. נבדק ב-2023-06-08.
1 2  "What is weaponised incompetence and how do you call it out?". Cosmopolitan (באנגלית בריטית). 2023-05-15. נבדק ב-2023-06-08.
↑  "What Is Weaponized Incompetence In A Relationship?". Glam (באנגלית אמריקאית). 2022-07-14. נבדק ב-2023-06-08.
↑  "It's time to talk about male mediocrity at work". Fortune (באנגלית). נבדק ב-2023-06-08.
↑  "'Weaponized Incompetence' Screws Women Over At Work And In Relationships". HuffPost (באנגלית). 2022-01-26. נבדק ב-2023-06-08.
1 2  "Woman's grocery list for husband goes viral and sparks conversation about men's 'strategic incompetence'". USA TODAY (באנגלית אמריקאית). נבדק ב-2023-06-08.
↑  "How Some Partners Try to Weaponize Incompetence | Psychology Today". www.psychologytoday.com (באנגלית אמריקאית). נבדק ב-2023-06-08.
↑  Laws, Chloe (2022-04-28). "Is your relationship suffering due to 'weaponized incompetence'? These are the toxic signs you need to look out for". Glamour UK (באנגלית בריטית). נבדק ב-2023-06-08.
↑  Abdou, Anouare. "What the Hell Is 'Weaponized Incompetence'?". AskMen (באנגלית אמריקאית). נבדק ב-2023-06-08.
↑  Gale, Sammi (2023-03-29). "I'm a boyfriend who uses weaponised incompetence. Can I change?". British GQ (באנגלית בריטית). נבדק ב-2023-06-08.
1 2  "How "weaponized incompetence" is killing marriages". Salon (באנגלית). 2022-03-20. נבדק ב-2023-06-08.
↑  Strayed, Cheryl; Almond, Steve (2018-05-08). "Save Me From This Domestic Drudgery!". The New York Times (באנגלית אמריקאית). ISSN 0362-4331. נבדק ב-2023-06-08.
↑  "Is 'Weaponized Incompetence' Part of Your Marriage?".
↑  Murray, Jamie (2023-03-09). "Weaponized incompetence is destroying America". The Michigan Daily (באנגלית אמריקאית). נבדק ב-2023-06-08.
↑  McCoy, Kimeko (2021-11-05). "'There are a lot of doors being closed': Confessions of a PR professional of color on toxic positivity and weaponized incompetence in DE&I". Digiday (באנגלית אמריקאית). נבדק ב-2023-06-08.
↑  "Weaponized Incompetence: What It Is And How To Spot The Signs". Women (באנגלית אמריקאית). 2023-05-22. נבדק ב-2023-06-08.
↑  Alban, Jack (2022-06-19). "'I guess I'll just have to do this next time': Woman calls attention to 'weaponized incompetence' by men in the workplace". The Daily Dot (באנגלית אמריקאית). נבדק ב-2023-06-08.
↑  Zhou, Maggie. "Why Is 'Weaponized Incompetence' Blowing Up On TikTok? Because Too Many Of Us Do It". www.refinery29.com (באנגלית). נבדק ב-2023-06-08.
אליעזר דן סלונים

אליעזר דן סלונים
אליעזר דן סְלונים (תר"ס; 1900 – כ' באב תרפ"ט; 26 באוגוסט 1929) היה בנקאי, מראשי הציבור היהודי בחברון וחבר מועצת העירייה היהודי היחיד בעיר. נרצח במאורעות תרפ"ט.
תולדותיו

סלונים נולד בחברון לחיה צביה ולרב יעקב יוסף סלונים (נפטר בשנת 1937, הרב הראשי האשכנזי של חברון) שניהם[דרוש מקור: לכך שגם אמו הייתה בת למשפחת סלונים] מצאצאי רבי שניאור זלמן מלאדי, דרך משפחת סלונים שהתיישבה בעיר בשנת תר"ה (1845). נקרא על שם בן משפחתו הרב אליעזר דן רלב"ג.
סלונים למד בישיבת חברון, ובסמינר למורים של המזרחי בירושלים. במשך כשנתיים עבד כמורה בבתי הספר בחיפה ובפתח תקווה. נישא לחנה אורלנסקי, בתו של הרב אברהם יעקב אורלנסקי, רבה של זכרון יעקב.
בשנת תרפ"ב (1922) שב לחברון והחל להיות מעורה בחיי הציבור בעיר. הוא ניהל את סניף בנק אפ"ק בעיר, וכן שימש נציגו של בנק הלוואה וחסכון בירושלים. בשל עיסוקיו הכלכליים הוא קשר קשרים עם תושביה היהודים והערבים של חברון והיה בעל מעמד ציבורי נכבד.
באמצע שנות העשרים התמנה סלונים כחבר היהודי היחיד במועצת עיריית חברון, ובתפקידו היה בעל השפעה רבה על חיי היהודים בעיר ועל מרקם היחסים בין התושבים היהודים לערבים. חזונו הגדול היה להחיות את אזורי דרום הארץ, כשחברון משמשת להם ציר מרכזי. את תוכניותיו קידם ברשויות השלטון להן היה מקורב, וכמו כן פרסם על כך מאמרים רבים בהארץ.
בחודש אב תרפ"ט, כשבועיים לפני הטבח בחברון, הגיע לביקור בעיר הרבי מחב"ד יוסף יצחק שניאורסון, ואליעזר דן סלונים עמד בראש מארגני ביקורו. הוא הצליח להשיג לו רישיון מיוחד לביקור בתוך בניין מערת המכפלה והיה בין קבוצת מלוויו. הוא אף ארגן קבוצה של נכבדים ערבים שתקבל את פני הרבי בתוך מערת המכפלה.
תולדותיו > מאורעות תרפ"ט

כשהחלו המהומות על ידי ערביי האזור, היה סלונים אחד הפעילים המרכזיים לתיווך בין הגורמים השונים. הוא ניצל את קשריו עם השלטונות ועם הנכבדים הערבים ופעל להרגעת המתח. הללו הבטיחוהו שלא יאונה כל רע ליהודי העיר. בשבת י"ח באב נאספו בביתו עשרות יהודים מתושבי העיר ומתלמידי ישיבת חברון, מתוך תקווה למצוא מחסה מפני הפורעים הערבים. הם הניחו שבשל מעמדו וקשריו עם הציבור הערבי לא יעזו הפורעים לפגוע בביתו.
באותה שבת התארחו בביתו חותנו הרב אורלנסקי, אשתו ובתם הצעירה מינה. ימים אחדים לפני כן נערכה בתל אביב חתונת בתם רחל, גיסתו של סלונים, ושבת ה"שבע ברכות" הייתה אמורה להיערך בחברון. הרב אורלנסקי, אשתו והבת מינה, הגיעו לעיר כבר ביום חמישי, ובני הזוג הטרי תכננו להגיע ביום שישי, אולם בשל המתח הביטחוני ששרר בדרכים נחסמו הדרכים והם לא הגיעו לחברון.
בשעות הבוקר המוקדמות של יום השבת עוד הספיק סלונים לעבור בבתי היהודים בעיר, למסור הודעות נחוצות ולעודד את התושבים הנפחדים, ולאחר מכן שב לביתו. הנאספים ארגנו בביתו תפילת שחרית מאולתרת. כשנכנסו הפורעים הערבים לביתו שלף סלונים את אקדחו וירה באוויר. הערבים הצליחו להוציא את האקדח מידו, וירו בו באקדחו והוא נפצע קשה. הפורעים פתחו במסע טבח ורצחו עשרים וארבעה מתוך עשרות האנשים ששהו בבית. בין הנרצחים אשתו של סלונים, חנה, וילדם בן הארבע אהרון, וכמו כן נרצחו הוריה של חנה סלונים הרב אורלנסקי ואשתו. ילדם השני של אליעזר דן וחנה סלונים, שלמה, שהיה אז תינוק בן שנה, נפצע אך שרד, והוא השריד היחידי למשפחת אליעזר דן סלונים. חלק מן האנשים ששהו בבית סלונים נפצעו, וחלקם שכבו מתחת לגופות הנרצחים. לאחר שהפורעים סברו שהם מתים הניחו להם והסתלקו מן הבית.
סלונים נאבק על חייו וכעבור יומיים מת מפצעיו. הוא הובא לקבורה בקבר אחים יחד עם שאר הרוגי הפרעות בליל כ' באב תרפ"ט בבית הקברות העתיק בחברון.
אחותו רבקה, מניצולת הפרעות בחברון, נישאה ליוסף בורג - שר מטעם המפד"ל. אחד מבניהם הוא אברהם בורג.
הערות שוליים

| --- | --- |
בקרת זהויות :  NLI: 987007581121005171  VIAF: 317130431   WorldCat (עם VIAF): 317130431 
אליעזר דן סלונים (השני משמאל) בצעירותו, עם בני משפחתו
חדר בבית סלונים לאחר מסע הרצח
אלברט וינסנט קייסי

אלברט וינסנט קייסי (באנגלית: Albert Vincent Casey;‏ 28 בפברואר 1920 – 10 ביולי 2004) היה המנהל הכללי של דואר ארצות הברית, נשיא חברת "טיימס מירור קומפני" (חברת האם של העיתון לוס אנג'לס טיימס), יושב הראש והמנהל הכללי של חברת התעופה אמריקן איירליינס וחבר במועדון Bohemian Grove.
קורות חייו

קייסי נולד בארלינגטון, מסצ'וסטס. הוא היה אחד מארבעת ילדיהם של ג'ון ג'וזף קייסי, בעלי חברת בנייה, ושל נורין (לבית דויל) קייסי, מורה. כאשר נקלעה חברת הבנייה של אביו לקשיים כלכליים, פתחה אמו של קייסי בית ספר לילדים מחוננים בבית המשפחה. כדי לממן את שכר הלימוד שלו באוניברסיטת הרווארד, עבד קייס במגוון של עבודות, כמו מנהל הסדרנים באצטדיון של האוניברסיטה, חלוקת עיתונים, הסעת תלמידים, ועבודה בחנות מכולת. ב-1943 הוא סיים את לימודיו בכלכלה בהארוורד. במלחמת העולם השנייה הוא שירת בצבא ארצות הברית במשך ארבע שנים. לאחר המלחמה הוא השלים את לימודי התואר השני בבית הספר למנהל עסקים של הארוורד וסיים אותם ב-1948.
ראשית הקריירה העסקית

באוגוסט 1945 נשא קייסי לאישה את אלינור וולש. הזוג אימץ שני ילדים. ב-1948 החל קייסי את הקריירה שלו כאשר עבד בחברת הרכבות דרום פסיפיק, בתחילה בניו יורק ולאחר מכן בסן פרנסיסקו, שם הוא היה לעוזר סגן הנשיא ועוזר הגזבר של החברה. ב-1961 הוא החל לעבוד עבור חברת Railway Express Agency בניו יורק, שם הוא ניהל את מחלקת הפיננסים והחשבונאות, המחלקת המשפטית, מחלקת הרכש, מחלקת הביטוח, מחלקת הבנייה (כולל רכש קרקעות), יחסי ציבור וכוח אדם. ב-1963 היה קייסי לנשיא חברת "טיימס מירור" (Times Mirror Company) בלוס אנג'לס, חברת האם של העיתון לוס אנג'לס טיימס. במהלך כהונתו בתפקיד זה בחברה, רכשה החברה חברות קשורות כמו חברות הוצאה לאור של ספרים ועיתונים, חברות למוצרי עץ, חברות טלוויזיה בכבלים, תחנות רדיו ועיתונים נוספים.
ב-1975 היה קייסי לחבר במועצת השליטה הפיננסית של מדינת ניו יורק, שהוקמה אז.
אמריקן איירליינס

ב-1974 פרש קייסי מטיימס מירור והיה לנשיא, יושב הראש והמנהל הכללי של חברת אמריקן איירליינס, שבאותה תקופה התמודדה עם חוב משמעותי והוצאות גבוהות. אנליסטים עסקיים וקייסי עצמו הופתעו כאשר החברה שכרה לתפקיד זה אדם מחוץ לענף התעופה. כאשר הוא קיבל פנייה מחבר מועצת המנהלים של החברה, הוא השיב, "פנית לקייסי הלא נכון". הוא היה סבור שהם היו מעוניינים באחיו, שהיה מנהל בחברת התעופה ברניף אינטרנשיונל.
עד מהרה למד קייסי את עסקי התעופה ונקט בצעדים מידיים לטיפול בבעיות הפיננסיות, בהעברת מטה החברה ב-1979 לפורט וורת' שבטקסס. העברת מטה החברה לנמל התעופה הבינלאומי דאלאס/פורט וורת' סיפקה אלפי משרות לאזור. קייסי הכניס את החברה לעסקי גז ונפט ושם קץ למיזמי המלונאות המפסידים. הוא גם קיצץ בימי החופשה של העובדים. ב-1983, השנה שלפני פרישתו של קייסי דיווח תאגיד AMR (AMR Corporation), חבררת האם של אמריקן איירליינס, על הרווח הגדול ביותר שלה אי פעם, 227.9 מיליון דולר. לפני תהליך הדה-רגולציה של חברות התעופה (Airline deregulation), התמקדה אמריקן אייליינס בטיסות לחופים ולמרכזי העסקים הראשיים. מרגע שהוסרה הרגולציה, הנהיגה החברה מערכת של טיסות קישור בהן הנוסעים הגיעו מנמלי תעופה קטנים לנמלי תעופה גדולים ואז החליפו טיסה שיצאה ליעדם. עד מהרה החליפה שיטה זו את שיטת הטיסות הישירות, והיא הועתקה על ידי חברות תעופה אחרות והפכה לתקן בענף התעופה. ב-1980 מינה קייסי את רוברט קרנדול כנשיא החברה. השניים הכניסו לחברה מערכת ממוחשבת מתוחכמת להזמנות. הם גם הנהיגו תעריפים מוזלים וייסדו את מועדות הנוסע המתמיד.
קריירה בממשל ובאקדמיה

לאחר פרישתו מאמריקן איירליינס ב-1985, החל קייסי בקריירה בממשל ובאקדמיה. ב-1986 הוא החליף את פול קרלין בתפקיד המנהל הכללי של דואר ארצות הברית. במהלך החודשים הספורים בהם הוא כיהן בתפקיד זה הוא פיתח תוכנית להתייעלות בדרג ניהול הביניים של שירות הדואר. לאחר פרישתו משירות הדואר הוא החל ללמד בבית הספר קוקס למנהל עסקים של האוניברסיטה המתודיסטית הדרומית (Southern Methodist University), שם הוא עבד עד ליומו האחרון. לדברי עוזרו המנהלי במשך שנים, קייסי אמר לעיתים קרובות שהוא "כשל בפרישה". דיק הייבן, לשעבר המנהל הכללי בחברת הביטוח אול סטייט ועמית להוראה של קייסי, אמר שהסטודנטים אהבו לשמוע על ניסיון חייו של קייסי. ההרצאות המועדפות היו אודות תחילתו של מועדון הנוסע המתמיד. בספרו של קייסי משנת 1997, "חוק קייסי: אם משהו צריך לפעול כשורה, הוא יפעל" (Casey’s Law: If Something Can Go Right, It Should) הוא תיאר את סדרת העקרונות למנהיגים עסקיים, כמו "אף פעם על תטרוק דלת באופן חזק מדי עד כדי כך שהיא תיפתח שוב" ו"העסק אנשים מוכשרים. אחד מהם יהיה היורש שלך".